ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 12.11.1996 
COM(96) 569 τελικό 
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ 
ΜΙΑ ΚΟΙΝΗ ΠΛΑΤΦΟΡΜΑ: 
ΚΑΤΕΥΘΥΝΤΗΡΙΕΣ ΓΡΑΜΜΕΣ ΠΑ ΤΗΝ ΠΡΟΠΑΡΑΣΚΕΥΗ ΤΗΣ ΕΥΡΩΠΑΪΚΗΣ ΕΝΩΣΗΣ 
ΠΑ ΤΗΝ ΕΙΔΙΚΗ ΣΥΝΟΔΟ ΤΗΣ ΓΕΝΙΚΗ ΣΥΝΕΛΕΥΣΗΣ ΤΩΝ ΗΝΩΜΕΝΩΝ ΕΘΝΩΝ 
ΠΟΥ ΘΑ ΠΡΑΓΜΑΤΟΠΟΙΗΘΕΙ ΣΤΗ ΝΕΑ ΥΟΡΚΗ ΤΟΝ ΙΟΥΝΙΟ ΤΟΥ 1997 
ΠΑ ΤΗΝ ΕΠΑΝΕΞΕΤΑΣΗ 
TOY AGENDA 21 ΚΑΙ ΤΩΝ ΣΥΝΑΦΩΝ ΑΠΟΤΕΛΕΣΜΑΤΩΝ 
ΤΗΣ ΣΥΝΔΙΑΣΚΕΨΗΣ ΤΩΝ ΗΝΩΜΕΝΩΝ ΕΘΝΩΝ ΠΑ ΤΟ ΠΕΡΙΒΑΛΛΟΝ ΚΑΙ ΤΗΝ ΑΝΑΠΤΥΞΗ 
ΠΟΥ ΠΡΑΓΜΑΤΟΠΟΙΗΘΗΚΕ ΣΤΟ ΡΙΟ ΝΤΕ ΤΖΑΝΕΪΡΟ ΤΟΝ ΙΟΥΝΙΟ ΤΟΥ 1992 

Βασικές προτάσεις για κοινή πλατφόρμα 
Ι Ιστορικό 
1. Τον Ιούνιο του 1997 η Γενική Συνέλευση των Ηνωμένων Εθνών πρόκειται να συγκαλέσει, 
στο υψηλότερο δυνατό επίπεδο, Ειδική Σύνοδο ("UNGASS") με σκοπό να επανεξετάσει την 
εφαρμογή του Agenda 21 καθώς και τα σχετικά με αυτό αποτελέσματα της Συνδιάσκεψης για 
το Περιβάλλον και την Ανάπτυξη που διοργανώθηκε το 1992 από τον ΟΗΕ. Υπάρχει κοινή 
συναίνεση στο ότι η UNGASS δεν θα πρέπει να επαναδιαπραγματευθεί του Agenda 21, 
αλλά μάλλον να επιχειρήσει έναν απολογισμό των επιτευγμάτων, των αποτυχιών και των 
ανεπαρκειών κατά την εφαρμογή της, να διατυπώσει νέα ζητήματα και να καταλήξει σε μια 
πολιτική Διακήρυξη δράσης. Η ΕΕ ευελπιστεί ότι η UNGASS θα ενισχύσει το δημόσιο κύρος 
της διαδικασίας του Ρίο και θα ανανεώσει την πολιτική της στήριξη σ' αυτήν, έτσι ώστε να 
καταστεί δυνατή η μετάβαση της εφαρμογής των επιτευχθεισών συμφωνιών από το 
προπαρασκευαστικό στάδιο σ' αυτό της πλήρους υλοποίησης. 
2. Η ΕΕ έχει καταρτίσει σειρά δράσεων για την αειφόρο ανάπτυξη, η οποία είναι πιθανό 
να τηρηθεί, ανεξάρτητα από τις εργασίες της UNGASS. Κατά συνέπεια, η κυριότερη 
δυνατότητα που προσφέρει η UNGASS για την ΕΕ έγκειται στην προώθηση της αειφόρου 
ανάπτυξης σε παγκόσμια κλίμακα. Τούτο προσλαμβάνει συνεχώς μεγαλύτερη σημασία 
εξαιτίας των διεθνών περιβαλλοντικών προβλημάτων που ανακύπτουν και διογκώνονται. 
3. Ωστόσο, οι ανεπτυγμένες και οι αναπτυσσόμενες χώρες πρόκειται να προσεγγίσουν 
την UNGASS με διαφορετικές προσδοκίες. Η «αειφόρος ανάπτυξη», όπως ορίστηκε στο Ρίο 
και στις μετέπειτα διασκέψεις, συνδυάζει την κοινωνική και οικονομική ανάπτυξη με την 
προστασία του περιβάλλοντος. Οι ανεπτυγμένες χώρες τείνουν να επικεντρωθούν στις 
περιβαλλοντικές πτυχές. Οι αναπτυσσόμενες χώρες τονίζουν την ανάγκη της οικονομικής 
ανάπτυξης και είναι δυσαρεστημένες από το γεγονός ότι ο ανεπτυγμένος κόσμος δεν έχει 
τηρήσει τις δεσμεύσεις του σχετικά με τις χρηματοδοτικές ενισχύσεις. 
4. Η κτηθείσα από το πριν και μετά το Ρίο πείρα κατέδειξε ότι ο ηγετικός ρόλος της 
Ευρωπαϊκής Ένωσης θα αποτελέσει καθοριστικό παράγοντα για την επιτυχημένη έκβαση 
της UNGASS. Ο ηγετικός αυτός ρόλος πρέπει να βασίζεται σε μια ισχυρή, καλά 
προετοιμασμένη και ενιαία θέση. Συνεπώς, η παρούσα ανακοίνωση προτείνει μια κοινή 
πλατφόρμα για την ΕΕ. (Επειδή η UNGASS δεν πρόκειται να οδηγήσει σε νομικές συμφωνίες, 
δεν είναι απαραίτητη η λήψη απόφασης του Συμβουλίου δυνάμει του Άρθρου 228). 
5. Ένα συνοδευτικό Έγγραφο Εργασίας των υπηρεσιών της Επιτροπής θα αναλύει τις 
εξελίξεις σε διεθνές επίπεδο από το Ρίο και μετά και θα διερευνά σειρά επιδιωκόμενων 
στόχων της ΕΕ, οι οποίες θα κατευθύνουν τις προετοιμασίες της για την UNGASS. Οι 
συστάσεις που προέκυψαν αναφέρονται παρακάτω. Η λεπτομερής τεκμηρίωση κάθε 
σύστασης παρατίθεται στις σχετικές παραγράφους του Εγγράφου Εργασίας, των οποιών 
οι αριθμοί αναγράφονται δίπλα σε κάθε παράγραφο παρακάτω. Το ξεχωριστό αυτό σχήμα 
προτιμήθηκε για να μην υπερφορτωθεί το κείμενο, το οποίο εκθέτει την κεντρική ιδέα της 
προταθείσας γνώμης και αποσκοπεί στο να αποτελέσει τη βάση της υπουργικής συζήτησης. 
6. Οι συστάσεις συνάδουν με την προταθείσα Απόφαση σχετικά με την επανεξέταση του 
Πέμπτου Προγράμματος Δράσης για το Περιβάλλον, με την πολιτική της ΕΕ ως προς την 
καθιέρωση συνεργασίας και με τη μεταρρύθμιση στο πλαίσιο των Ηνωμένων Εθνών. Οι 
συστάσεις αυτές καλύπτουν τόσο τις ιδέες που η ΕΕ θα πρέπει να επιδιώξει να 
συμπεριλάβει στην πολιτική Διακήρυξη της UNGASS, όσο και τη μελλοντική λειτουργία της 
Επιτροπής των Ηνωμένων Εθνών για την Αειφόρο Ανάπτυξη. Η επιτροπή αυτή θα έχει την 
ευθύνη για την παρακολούθηση της εφαρμογής του Agenda 21. Η Ανακοίνωση δεν ασχολείται 
με πιθανές δράσεις εντός της ΕΕ που αποσκοπούν στην τήρηση των αποτελεσμάτων της 
UNGASS, επειδή κάτι τέτοιο δεν δύναται να προβλεφθεί στην παρούσα φάση. 
II Συστάσεις για τους σκοπούς της ΕΕ σχετικά υε τον χαρακτήρα TQC UNGASS και το 
συντονισμό των Ηνωμένων Εθνών 
1. Η ΕΕ θα πρέπει να υποστηρίξει τις ενέργειες που αποβλέπουν στη σύγκληση της 
UNGASS σε επίπεδο αρχηγών κρατών ή κυβερνήσεων με σκοπό να δρομολογήσει πολιτικά 
τη διαδιακασία του Ρίο. Η συμμετοχή των ηγετών των κυβερνήσεων θα δώσει επίσης έμφαση 
στον οικουμενικό χαρακτήρα της αειφόρου ανάπτυξης και θα επιτρέψει συμφωνίες σε 
αλληλένδετα ζητήματα που επηρεάζουν πολλούς τομείς. (Ι.8)1 
2. Θα πρέπει να υπάρξει συμφωνία και για μια περαιτέρω μεταρρύθμιση, Ρίο +10, σε 
πέντε χρόνια, ώστε να διατηρηθεί η υπάρχουσα δυναμική. (Ι.7) 
3. Τώρα που τα περισσότερα περιβαλλοντικά και λοιπά συστήματα διεθνούς δράσης 
έχουν θεσπιστεί, θα πρέπει η UNGASS να δώσει προτεραιότητα στην εφαρμογή και 
μεγαλύτερη λειτουργικότητα της Agenda 21. Το κύριο βάρος των διαφόρων κεφαλαίων του 
Agenda 21 θα πρέπει να δοθεί σε μια σειρά fora. Είναι ανάγκη η UNGASS να ενθαρρύνει 
διαδικασίες διαφορετικές από αυτές της Επιτροπής για την Αειφόρο Ανάπτυξη των 
Ηνωμένων Εθνών (Commission for Sustainable Development - CSD) παρέχοντας τους την 
έγκριση του Agenda 21. (V. 29, VI1.26) 
4. Η UNGASS θα πρέπει να διαμορφώσει το Πρόγραμμα Εργασίας για το νέο κύκλο 
της CSD. Το Πρόγραμμα πρέπει να δίνει τη δυνατότητα στην CSD να συνεχίσει να επωφελείται 
από τη συμμετοχή των υπουργών. Θα πρέπει να αντικατοπτρίζει την ευθύνη της CSD στην 
παρακολούθηση του κεντρικού θέματος της αειφόρου ανάπτυξης και την επιτυχία της ως 
φόρουμ για την ανταλλαγή πείρας. Η διαδικασία λήψης αποφάσεων της CSD θα πρέπει να 
επικεντρωθεί σε ορισμένα ζητήματα και συγκεκριμένους στόχους. Η εργασία της CSD πρέπει 
να συντονισθεί με αυτή άλλων Λειτουργικών Επιτροπών του Οικονομικού και Κοινωνικού 
Συμβουλίου των Ηνωμένων Εθνών (ECOSOC). (1.11, IV.15, VII.9, 27, 28 34-37, ΙΧ.2) 
5. Ο μελλοντικός ρόλος της CSD πρόκειται να επηρεαστεί από τα αποτελέσματα των υπό 
εξέλιξη διαδικασιών μεταρρύθμισης στο πλαίσιο των Ηνωμένων Εθνών. Ως εκ τούτου, οι 
διαπραγματευτές της ΕΕ που προετοιμάζουν την UNGASS θα πρέπει να συντονισθούν με 
αυτούς που ασχολούνται με τη μεταρρύθμιση στο πλαίσιο των Ηνωμένων Εθνών, ώστε να 
εξασφαλισθεί μια ενιαία προσέγγιση. (IV.6-10, V.24, VII.30-35) 
6. Είναι επίσης ανάγκη η UNGASS να συνεκτιμήσει το μελλοντικό ρόλο του 
Προγράμματος των Ηνωμένων Εθνών για το Περιβάλλον (UNEP) και, σε γενικότερη βάση, 
τις θεσμικές πτυχές της περιβαλλοντικής πολιτικής. Σύμφωνα με την άποψη της ΕΕ, η 
απόφαση του διοικητικού συμβουλίου του UNEP της 18/7, διαχωρίζει κατά πολύ ικανοποιητικό 
τρόπο τις εργασίες μεταξύ του UNEP και της CSD, και είναι πλέον ανάγκη να εξασφαλισθεί 
ότι το UNEP μπορεί να διαδραματίσει το ρόλο του με αποτελεσματικότητα. Τούτο θα καταστεί 
ακόμη πιο εύκολο, εάν το 19ο Διοικητικό Συμβούλιο κατορθώσει να μεταρρυθμίσει κατάλληλα 
τη διοίκηση του UNEP, έτσι ώστε να αποκαταστήσει την εμπιστοσύνη σ' αυτό και να 
προσελκύσει χρηματοδοτικά μέσα, και εάν το UNEP επιτύχει μια ικανοποιητική σχέση με 
συμπληρωματικούς οργανισμούς, όπωςτο Πρόγραμμα των Ηνωμένων Εθνών για την Ανάπτυξη 
(UNDP) και τη Διεθνή Ένωση για τη Διατήρηση της Φύσης και των Φυσικών Πόρων (IUCN). Με 
το πέρας του διοικητικού συμβουλίου της 7ης Φεβρουαρίου, θα είναι σημαντικό να 
'Οι αριθμοί εντός των παρενθέσεων υποδηλώνουν τις σχετικές παραγράφους στο 
έγγραφο εργασίας των υπηρεσιών της Επιτροπής (SEC(96) 2069) 
εκτιμηθούν τα αποτελέσματα του και να υποβληθούν προτάσεις στην UNGASS. (VI.30&31, 
VII.36) 
7. Η UNGASS θα πρέπει επίσης να συνεκτιμά σε τακτική βάση, σύμφωνα με τις 
εργασίες του UNEP και της CSD, το πεδίο εφαρμογής των μη υπαγομένων στα Ηνωμένα 
Έθνη Κέντρων Αριοτείας, ώστε να μεγιστοποιηθεί η αποτελεσματική χρήση μιας 
υπολειπόμενης πριβαλλοντικής τεχνογνωσίας. (VI.32, VII.37) 
8. Οι "Κοινωνικές ομάδες" πρέπει να έχουν τη δυνατότητα συμβολής στην UNGASS. 
(1.12, V.5, VII.7&8) 
III Συστάσεις για τους σκοπούς της ΕΕ σχετικά υε την Πολιτική Διακήρυξη 
Η Διακήρυξη θα πρέπει: 
Γενικά Συμπεράσματα 
1. να αναγνωρίσει ότι μόνο με την ένταξη των οικονομικών, κοινωνικών και 
περιβαλλοντικών συνιστωσών της αειφόρου ανάπτυξης σε ένα διαφανές, υπεύθυνο και 
δημοκρατικό πλαίσιο μπορεί να καταστεί δυνατή η διασφάλιση μιας υγιούς ανάπτυξης. Το 
πλαίσιο αυτό πρέπει να σέβεται και παρέχει εξουσίες σε όλους τους τομείς της κοινωνίας, 
λαμβάνοντας υπόψη τις κοινές μεν, πλην όμως διαφοροποιημένες ευθύνες σε διεθνές 
επίπεδο, καθώς και τις κοινές αλλά διαφοροποιημένες ανάγκες. (VI1.2-4) 
2. να υπογραμμίσει τη σημασία του Περιφερειακού Επιπέδου σε μια προσέγγιση 
βασισμένη στην αρχή της επικουρικότητας για τη βελτίωση του λειτουργικού συντονισμού 
και της εφαρμογής, καθώς και να προτρέψει το UNEP να στρέψει εκ νέου την προσοχή του 
στο περιφερειακό επίπεδο. (VI. 16-19, VII.10 11) 
Πόροι για τις αναπτυσσόμενες χώρες και για οικονομίες υπό καθεστώς μετάβασης 
3. να χαιρετίσει την πρόσφατη μεγάλης κλίμακας αύξηση των ιδιωτικών εισροών, 
κυρίως σε ξένες άμεσες επενδύσεις, προς συγκεκριμένες χώρες, γεγονός που 
σηματοδότησε το υψηλότερο σημείο της συνολικής εισροής πόρων, σε πραγματικούς 
όρους. Ωστόσο, η UNGASS θα πρέπει επίσης να αναγνωρίσει ότι οι ανωτέρω εισροές 
κατευθύνονται σε μεγάλο βαθμό από τα δείγματα της αγοράς και δεν έχουν ωφελήσει ισότιμα 
όλες τις χώρες ή όλους τους τομείς. Η UNGASS θα πρέπει να ζητήσει από την CSD να λάβει 
υπόψη της τα μέσα προσέλκυσης ιδιωτικών επενδύσεων στον τομέα της περιβαλλοντικής 
διαχείρισης. (VI.4) 
4. να περιλαμβάνει δέσμευση όλων των δοτών στο πλαίσιο του DAC να μην 
επιτρέψουν την περαιτέρω πτώση του επιπέδου της αναπτυξιακής βοήθειας και να θέσουν 
σε κίνηση την αναστροφή της τάσης ειδικά όσο αφορά τις λιγότερο ανεπτυγμένες χώρες. 
Δεδομένου ότι το ποσοστό της βοήθειας ως ποσοστό του ΑΕΠ έπεσε το 1995 στο κατώτατο 
επίπεδο που είχε ποτέ καταγραφεί και για την περίοδο 1992 έως 1995 υποχώρησε σε 
πραγματικούς όρους κατά 14%, τέτοιου είδους δεσμεύσεις θα αποτελούσαν σημαντικό 
επίτευγμα. Εάν όλα τα κράτη μέλη δεσμεύονταν κατ' αυτόν τον τρόπο, η ΕΕ θα ευρίσκετο σε 
θέση ισχύος για να προσεγγίσει άλλους μεγάλους δωρητές επιζητώντας παρόμοιες 
δεσμεύσεις. Οι συζητήσεις στο πλαίσιο της UNGASS πρέπει να λάβουν υπόψη τους τα 
αποτελέσματα προηγούμενων διαπραγματεύσεων σχετικά με την επαναχρηματοδότηση του 
Πολυμερούς Ταμείου του Πρωτοκόλλου του Μόντρεαλ, του Παγκόσμιου Φορέα Περιβάλλοντος 
και του Περιβαλλοντικού Ταμείου του UNEP, καθώς και τις παράλληλες συζητήσεις των 
Επιτροπών του Οικονομικού και Κοινωνικού Συμβουλίου των Ηνωμένων Εθνών (ECOSOC) 
σχετικά με τις προτάσεις της Γενικής Συνέλευσης των Ηνωμένων Εθνών για νέες και 
καινοτόμες ιδέες δημιουργίας χρηματοδοτικών πόρων. Οι συζητήσεις με θέμα τη 
χρηματοδοτική βοήθεια θα είναι δύσκολες, αλλά η ΕΕ πρέπει να διαδραματίσει ηγετικό ρόλο, 
εν προκειμένω ανανεώνοντας την έμφαση στην αναπτυξιακή εκπαίδευση, έτσι ώστε να 
επιτύχει την υποστήριξη του κοινού στη βοήθεια προς ένα βιωσιμότερο κόσμο. (IV.1-5, VII.12-
18) 
5. να αναγνωρίσει την πρόοδο που επιτεύχθηκε από την Έκθεση Brundtland και το 
Ρίο στη διασφάλιση μεγαλύτερης περιβαλλοντικής αξιοποίησης της αναπτυξιακής βοήθειας 
και να προαγάγει μια γενικευμένη εφαρμογή της υφιστάμενης ορθής πρακτικής, η οποία θα 
ενισχύσει σημαντικά τις εισφορές για την αειφόρο ανάπτυξη, ακόμη και στο πλαίσιο των 
υπαρχόντων προϋπολογισμών. Η UNGASS θα πρέπει επίσης να τονίσει ότι η βοήθεια είναι 
αποτελεσματικότερη εφόσον συνοδεύεται από ένα εφαρμόσιμο πλαίσιο πολιτικής, από τη 
συμμετοχή των ομάδων συμφερόντων και από τη διαμόρφωση δυναμικού. (V.30-33, VII.19) 
6. να εκφράσει την ικανοποίηση της για την προσοχή που αποδίδει η Διακήρυξη της 
Κοπεγχάγης στην ένταξη των στόχων της κοινωνικής ανάπτυξης στα προγράμματα δομικής 
προσαρμογής και να απαιτήσει ίση αντιμετώπιση και για την προστασία του περιβάλλοντος. 
Η UNGASS θα πρέπει να υπογραμμίσει ότι, εάν η περιβαλλοντική διάσταση δεν είναι 
κατάλληλα ενταγμένη στο σχεδιασμό των προγραμμάτων δομικής προσαρμογής, ενδέχεται να 
υπάρξουν ακούσιες αρνητικές περιβαλλοντικές επιπτώσεις, οι οποίες βλάπτουν κυρίως τις 
φτωχότερες χώρες. Η UNGASS καλείται να προτρέψει τις κυβερνήσεις στο να 
ισχυροποιήσουν την περιβαλλοντική διάσταση των μακροοικονομικών τους πολιτικών και 
τα διεθνή χρηματοπιστωτικά ιδρύματα, συμπεριλαμβανομένων και του Διεθνούς 
Νομισματικού Ταμείου, στο να δώσουν μεγαλύτερη προσοχή στην περιβαλλοντική διάσταση 
σχετικά με τα μακρο-οικονομικά μεγέθη των συμβουλών τους. (V.31, VI1.20) 
7. να επισημάνει την ανάγκη συνοχής των εθνικών δράσεων, για την εφαρμογή της 
πληθώρας των σχεδίων που προέκυψαν από τον κύκλο των διασκέψεων που συγκάλεσαν 
τα Ηνωμένα Έθνη, καθώς και να τονίσει την ανάγκη για ενίσχυση της δημιουργίας δυνάμεων 
στις αναπτυσσόμενες χώρες και για συντονισμό σε όλη την κλίμακα του συστήματος των 
Ηνωμένων Εθνών και με τους θεσμούς του Bretton Woods. Η UNGASS θα πρέπει επίσης να 
απαιτήσει καλύτερο συντονισμό στοντομέα μεταξύ τωνοργανισμών-δοτών εντός και εκτός του 
συστήματος των Ηνωμένων Εθνών. (VI.28-29, VII.21) 
8. να αναγνωρίσει ότι η στήριξη μιας ισχυρότερης περιφερειακής διάστασης κατά την 
εφαρμογή του Agenda 21 θα απαιτήσει την υποστήριξη των δωρητών προς τις φτωχότερες 
περιοχές και να δεσμευθεί ότι η δράση σε περιφερειακό επίπεδο δεν θα εκτρέψει τη διάθεση 
των πόρων από το στόχο των παγκόσμιων προβλημάτων. (VI. 19, VII. 10) 
Ενιαία εφαρμογή και ενιαίες δραστηριότητες 
9. να δρομολογήσει μια διαδικασία, ίσως μέσω μιας ομάδας εμπειρογνωμόνων 
εξουσιοδοτημένης να υποβάλει εκθέσεις στις CSD και ECOSOC, για την προώθηση της 
συζήτησης που αφορά αυτές τις δραστηριότητες βάσει των εργασιών που ήδη προχωρούν 
σε διάφορα συνέδρια. Ο σκοπός είναι να επιχειρηθεί η οικοδόμηση εμπιστοσύνης και η θέσπιση 
ορισμένων βασικών κανόνων γενικής εφαρμογής. (VII.22) 
Δημόσιο χρέος 
10. να αναγνωρίσει την πρόοδο που επιτεύχθηκε από τη Συνδιάσκεψη του Ρίο, με τη 
δρομολόγηση πρωτοβουλίας της Παγκόσμιας Τράπεζας και του Διεθνούς Νομισματικού 
Ταμείου για το δημόσιο χρέος, σύμφωνα με την οποία όλοι οι πιστωτές, 
συμπεριλαμβανομένων και των πολυμερών, θα διαδραματίσουν το ρόλο τους για να 
διασφαλιστεί ότι τα χρέη των υπερχρεωμένων φτωχών χωρών, που τελούν υπό καθεστώς 
ρύθμισης, θα ελαττωθούν σε ανεκτά επίπεδα. (V.27, VII.23) 
Εμπόριο 
11. να επιβεβαιώσει το γεγονός ότι το εμπόριο και το περιβάλλον μπορούν να 
διαδραματίσουν έναν αμοιβαία αλληλοσυμπληρούμενο ρόλο για την προαγωγή της 
αειφόρου ανάπτυξης (π.χ. εάν έχουν διαμορφωθεί αποτελεσματικές περιβαλλοντικές πολιτικές 
και στρατηγικές αειφόρου ανάπτυξης, ένα ανοικτό, πολυμερές σύστημα εμπορίου καθιστά 
δυνατή ϊ,>ν αποδοτικότερη χρήση των φυσικών πόρων). Η UNGASS θα πρέπει να τονίσει την 
ανάγκη γκ; πρόοδο στο πλαίσιο του ΠΟΕ και να επιβεβαιώσει ότι το UNEP και η Διάσκεψη των 
Ηνωμένων Εθνών για το Εμπόριο και την Ανάπτυξη (UNCTAD) πρέπει να συμμετέχουν πλήρως 
στις εργασίες. Το εμπόριο και το περιβάλλον θα πρέπει να συμπεριληφθούν στο Πρόγραμμα 
Εργασίας της CSD για το έτος 1998, έτσι ώστε να δημιουργηθεί ένα φόρουμ για υψηλού 
επιπέδου, πλήρως ενταγμένη πολιτική συζήτηση με εκπροσώπους του εμπορίου, του 
περιβάλλοντος και πιθανώς της ανάπτυξης, πριν από τη δεύτερη υπουργική συνεδρίαση του 
ΠΟΕ. (VI.11&12, VII.24) 
Επενδύσεις και ιδιωτικός τομέας 
12. να τονίσει το ρόλο του ιδιωτικού τομέα, ιδιαίτερα δε την ανάγκη για μεγαλύτερη 
συμμετοχή των επιχειρήσεων στο διάλογο για την αειφόρο ανάπτυξη, και τις διεθνείς 
προσπάθειες για την προώθηση εθελοντικών, φιλικότερων προς το περιβάλλον ημεδαπών 
και αλλοδαπών επενδύσεων, παράλληλα με το σεβασμό της εθνικής κυριαρχίας. Η UNGASS 
μπορεί να προτρέψει αφενός τις τράπεζες και ασφαλιστικές εταιρείες να προσυπογράψουν τις 
Δηλώσεις Περιβαλλοντικής Στράτευσης του UNEP, και αφετέρου όλες τις μεγάλες εταιρείες 
να καθιερώσουν περιβαλλοντικές εκθέσεις και να εστιάσουν την προσοχή τους στις 
κατευθυντήριες γραμμές του ΟΟΣΑ για πολυμερείς επιχειρήσεις, καθώς και σε όποια 
περιβαλλοντική ρήτρα περιλαμβάνεται στην πολυεθνική συμφωνία για τις επενδύσεις. Οι 
ιδιωτικές επενδύσεις θα πρέπει να περιλαμβάνονται στο Πρόγραμμα Εργασίας του CSD για 
το έτος 1998 ως θέμα της δεύτερης υπουργικής συνεδρίασης του ΠΟΕ. (V.5-7, VII.25) 
Περιβαλλοντικές προτεραιότητες 
Τα κεφάλαια του Agenda 21, τα οποία ασχολούνται με τη διατήρηση και διαχείριση των 
περιβαλλοντικών πόρων, αποτελούν τη μοναδική της συμβολή στο στόχο της αειφόρου 
ανάπτυξης. Τα κεφάλαια αυτά πρέπει να εξεταστούν σε βάθος από την UNGASS με σκοπό τον 
καθορισμό των ζητημάτων που έχουν ήδη αναλυθεί επαρκώς σε διεθνές επίπεδο, καθώς και 
αυτών που χρήζουν περαιτέρω ώθησης μέσω της CSD ή άλλων διαδικασιών. Το αποτέλεσμα 
αυτής της μελέτης θα πρέπει να αποτελέσει μείζονα συσιστώσα της UNGASS και η ΕΕ θα 
πρέπει να πιέσει, ώστε η Διακήρυξη 
13. ναεπισημάνει τις συνέπειες της Δεύτερης Έκθεσης Αξιολόγησης του IPCC και να 
τονίσει τη σπουδαιότητα της επιτυχημένης έκβασης των διαπραγματεύσεων της Εντολής 
του Βερολίνου στην 3η Συνδιάσκεψη της Σύμβασης για την Αλλαγή του Κλίματος στο Kyoto. 
Η UNGASS θα πρέπει να απαιτήσει την υιοθέτηση ενός νομικού οργάνου που θα αποσκοπεί 
στην ενδυνάμωση των αρχικών διατάξεων της Σύμβασης για την πέραν του έτους 2000 
περίοδο. Τούτο θα πρέπει να περιλαμβάνει νομικά δεσμευτικούς στόχους σχετικά με τον 
περιορισμό των εκπομπών και ουσιαστικές συνολικές μειώσεις των αερίων που προκαλούν το 
φαινόμενο του θερμοκηπίου, εντός συγκεκριμένων χρονικών ορίων, όπως επίσης πολιτικές και 
μέτρα για την επίτευξη τους. Ωστόσο, η CSD V και η UNGASS δεν θα πρέπει να 
χρησιμοποιούνται ως παράλληλα fora διαπραγματεύσεων για την Αλλαγή του Κλίματος. (V.11, 
VII.41) 
14. να στείλει ένα θετικό μήνυμα στη συνάντηση του Πρωτοκόλλου του Μόντρεαλ, 
χαιρετίζοντας τις επιτελεσθείσες εργασίες των τελευταίων 10 ετών και τονίζοντας την 
ανάγκη για ένταση των προσπαθειών από όλες τις πλευρές. (VII.42) 
15. να τονίσει την ανάγκη μεγαλύτερης προσοχής στη διατήρηση των ανανεώσιμων 
πηγών ενέργειας και στη διατήρηση της αυτοτροφοδοτούμενης ενέργειας (VII.43) 
16. να εκφράσει τη λύπη της για το γεγονός ότι ολιγάριθμες περιφέρειες έχουν 
ξεκινήσει συζητήσεις σχετικά με περιφερειακά όργανα για την αντιμετώπιση της 
διασυνοριακής ατμοσφαιρικής ρύπανσης, να αναθέσει UNEP κατάλληλες δράσεις, μεταξύ 
άλλων υπενθυμίζοντας στις περιφερειακές οργανώσεις τα σοβαρά προβλήματα που 
προξενούνται στην υγεία και το περιβάλλον από αυτή τη ρύπανση, και να ζητήσει από την UN 
ECE την ανταλλαγή της πείρας της με άλλους φορείς. (VI.1 19, VII.44) 
17. Να τονίσει τη σι\\ιασία των δασών που πιθανότατα να αποτελέσει βασικό θέμα για 
την UNGASS, να αναγνωρίσει την ουσιαστικότατη εργασία σχετικά με τα δάση, η οποία 
ανελήφθη μετά την UNCED, να υπογραμμίσει την ανάγκη για συνεχή διεθνή ανάλυση των 
ζητημάτων και, ανάλογα από την έκβαση της διακυβερνητικής ομάδας για τα δάση, να 
δώσει ώθηση στην ταχεία υλοποίηση των συστάσεων της ή να επιζητήσει την ενίσχυση 
τους. Προκειμένου η διακυβερνητική ομάδα να καταλήξει στο βέλτιστο δυνατό αποτέλεσμα, 
θα πρέπει το Συμβούλιο του Δεκεμβρίου να εκμεταλλευθεί τον ήδη επιτευχθέντα στην Ένωση 
υψηλό βαθμό αποδοχής και να επαναλάβει τις μέχρι τώρα συμφωνηθείσες κυριότερες 
δηλώσεις σε θέματα πολιτικής. Θα πρέπει η ΕΕ να εκδηλώσει την υποστήριξη της για την 
αναφαινόμενη διεθνή συναίνεση, με την οποία το ινστιτούτο IPF έχει ήδη δυνηθεί να εντοπίσει 
ορισμένα σημαντικά ζητήματα για δράση. Η ΕΕ θα πρέπει να παρακινήσει το IPF να 
διατυπώσει ρητές συστάσεις στην CSD V και στην UNGASS σχετικά με τα εξής καίρια 
ζητήματα, στα οποία εξακολουθεί να επικρατεί ευρεία διάσταση απόψεων μεταξύ των 
διαφόρων ομάδων στις διαπραγματεύσεις: 
αποτελεσματικοί θεσμικοί μηχανισμοί για τη διασφάλιση ισχυρής πολιτικής δέσμευσης 
και για την πραγμάτευση τεχνικών θεμάτων-
μηχανισμοί για τη βελτίωση του διεθνούς συντονισμού και της διεθνούς συνεργασίας 
και για μεγαλύτερη συνδρομή προς τις αναπτυσσόμενες χώρες, για την προαγωγή της 
αειφόρου δασικής διαχειρίσεως-
αποδοτικότερη χρήση των δημόσιων και ιδιωτικών χρηματοδοτικών πόρων σε εγχώριο 
και διεθνές επίπεδο-
κατοχύρωση της υποστήριξης της αειφόρου δασικής διαχειρίσεως από το εμπορικό 
κύκλωμα, μεταξύ άλλων με πολιτικές σχετικές με την ενσωμάτωση καίριων 
περιβαλλοντικών δαπανών στις τιμές, και με τη δυνητική θετική σχέση μεταξύ αειφόρου 
δασικής διαχειρίσεως, εμπορίου και αυτοδεσμευτικών συστημάτων πιστοποίησης και 
σήμανσης. 
Ενώ εκφράζεται η βούληση για τη διατήρηση εποικοδομητικού διαλόγου με τους εταίρους μας 
επί του θέματος των νομικών διακανονισμών, το Συμβούλιο θα πρέπει να επαναδιακηρύξει την 
υποστήριξη του για ένα συγκεκριμένο νομικώς δεσμευτικό μέσο που θα επέτρεπε περιεκτική 
προσέγγιση λαμβάνοντας υπόψη κάθε περιβαλλοντική, οικονομική, κοινωνική και πολιτιστική 
πτυχή του δασικού προβλήματος. Αφού η ομάδα διατυπώσει τις συστάσεις της, η ΕΕ θα πρέπει 
να ρυθμίσει τη θέση της για την UNGASS. Θα εξακολουθήσει να απαιτείται στενή σύνδεση 
μεταξύ των διαπραγματευτών της ΕΕ στους κόλπους του IPF και της UNGASS. (V.14, VII.45) 
18. να χαιρετίσει ένθερμα την έναρξη ισχύος της σύμβασης για την καταπολέμηση της 
ερήμωσης και να παρακινήσει όλα τα μέρη της διεθνούς κοινότητας, κράτη και μείζονες 
ομάδες να εργασθούν με το νέο αυτό μέσο, ειδικώς στην Αφρική. Θα πρέπει να 
καταβληθούν επίπονες προσπάθειες για να επιλυθούν οι εναπομένουσες διαφορές στην 
επόμενη σύνοδο του INCD το 1997. Θα πρέπει να αποκρουσθούν με σθένος απόπειρες 
παραπομπής τους στην UNGASS (V.13, VII.46) 
19. να επιβεβαιώσει την ανάγκη περιφερειακής προσέγγισης του προβλήματος της 
αειφόρου αναπτύξεως ορεινών περιοχών και να καλέσει τους ενδεδειγμένους οργανισμούς 
να εξετάσουν ζητήματα που απαιτούν λύση σε περιφερειακή κλίμακα. Θα πρέπει επίσης η 
UNGASS να ζητήσει για τις μελλοντικές εργασίες της CSD, με αντικείμενο τις 
κοινωνικοοικονομικές κινητήριες δυνάμεις της περιβαλλοντικής αλλαγής, να αποδίδουν 
προσοχή στις συνέπειες για τις ορεινές περιοχές (VI1.47) 
20. C"--:* συμπεράσματα για την αειφόρο γεωργία και αγροτική ανάπτυξη να λάβει υπόψη 
την έκβαση της διάσκεψης κορυφής για τα τρόφιμα, που πραγματοποιείται τον Νοέμβριο 
1996 στη Ρώμη, και να τονίσει τις αλληλεπιδράσεις μεταξύ γλυκέων υδάτων, διάβρωσης των 
εδαφών, δημογραφίας και εξασφάλισης της τροφής. Θα πρέπει η UNGASS να δώσει ώθηση 
στην αποτελεσματική και ορθή εφαρμογή των συμφωνιών του Γύρου της Ουρουγουάης, 
συμπεριλαμβανομένης της απόφασης του Μαρακές για μέτρα σχετικά με τα πιθανά δυσμενή 
αποτελέσματα του μεταρρυθμιστικού προγράμματος στις λιγότερο αναπτυγμένες χώρες και 
στις χώρες με έλλειμμα στις εξωτερικές συναλλαγές τροφίμων. Θα πρέπει να τονισθεί η 
ανάγκη για τις βιομηχανικές χώρες να ρυθμίσουν την παραγωγή τους κατά τρόπο ισόρροπο, 
ώστε να λαμβάνονται υπόψη κατά πρώτον η ανάγκη προστασίας των φυσικών πόρων και 
τοπίων, κατά δεύτερον διεθνής ανταγωνισμός με βάση το συγκριτικό πλεονέκτημα των φυσικών 
συνθηκών και τέλος η δική τους η ανάγκη για εξασφαλισμένη προμήθεια τροφίμων. Η UNGASS 
θα πρέπει επίσης να ζητήσει την ενίσχυση των συστημάτων γεωργικής έρευνας και επέκτασης, 
και τη βελτιωμένη διάδοση των ερευνητικών αποτελεσμάτων. Παρομοίως, θα πρέπει να ζητήσει 
συνεκτικότητα μεταξύ των δραστηριοτήτων που αναλαμβάνει ο FAO στο πλαίσιο του 
παγκόσμιου σχεδίου δράσης σχετικά με τους γενετικούς φυτικούς πόρους για τη γεωργία και 
δράσεων στο πλαίσιο της σύμβασης για τη βιοποικιλότητα (V.15 & 16, VI.23, VII.48) 
21. να χαιρετίσει τις επιτελεσθείσες εργασίες με τη σύμβαση για τη βιοποικιλότητα 
(CBD) και τη διατύπωση της εκτίμησης για την παγκόσμια βιοποικιλότητα. Θα πρέπει η 
UNGASS να ζητήσει ταχεία πρόοδο στις διαπραγματεύσεις σχετικά με το πρωτόκολλο 
βιολογικής ασφάλειας της CBD, με σκοπό να περατωθεί το 1998, και να καλωσορίσει την 
υιοθέτηση τεχνικών κατευθυντήριων γραμμών της UNEP για τη βιολογική ασφάλεια. Θα πρέπει 
να καλέσει όλες τις χώρες να επικυρώσουν την CBD και να ζητήσει από τον Γενικό Γραμματέα 
του ΟΗΕ να μεταφέρει την πρόσκληση αυτή σε όσες χώρες δεν είναι μέρη της σύμβασης. 
Τοιουτοτρόπως θα εξασφαλισθεί καλύτερα η αύξηση του γοήτρου του υπόψη ζητήματος στις 
ΗΠΑ. (V.11, VI.20.VII.49) 
22. να χαιρετίσει την έναρξη ισχύος της σύμβασης των Ηνωμένων Εθνών σχετικά με το 
δίκαιο της θάλασσας και την υιοθέτηση των διαφόρων διεθνών μέσων για την αλιεία που 
συμφωνήθηκαν στη διάσκεψη του Ρίο. Παράλληλα θα πρέπει η UNGASS να καλωσορίσει 
το παγκόσμιο σχέδιο δράσης της Ουάσιγκτον και να υπογραμμίσει την ανάγκη για 
συνεργασία από όλους τους διεθνείς οργανισμούς που αναφέρονται στο σχέδιο αυτό. Θα 
πρέπει επίσης να επικροτήσει τη συντονιστική απόφαση της CSD IV, που υπεστήριξε η ΕΕ, 
διασφαλίζοντας τοιουτοτρόπως την αναγραφή των ωκεανών στον τακτικό κατάλογο θεμάτων 
της CSD, και την τήρηση ενοποιημένης προσέγγισης κατά την εξέταση ζητημάτων ενάλιων 
πόρων και θαλάσσιας ρύπανσης (V.17, VII.50) 
23. να επιστήσει την προσοχή στο διογκούμενο πρόβλημα της σπάνης γλυκέων υδάτων, 
με τις επιπτώσεις του για τη διεθνή ασφάλεια και παραγωγή τροφίμων, καθώς και στον 
αυξανόμενο κίνδυνο ρύπανσης υδάτων και τα ανεπαρκή συστήματα αποχέτευσης σε ένα 
όλο και εντονότερα αστικοποιούμενο κόσμο. Θα πρέπει η UNGASS να αποδώσει ιδιαίτερη 
προσοχή στην παγκόσμια εκτίμηση υδάτων, που θα είναι διαθέσιμη πριν από τη σύνοδο, και 
θα πρέπει να προωθήσει, στη διαχείριση υδατικών πόρων, προσέγγιση σε περιφερειακή 
κλίμακα, με βάση τις λεκάνες ποταμών και τις; λεκάνες απορροής υδάτων. Θα πρέπει η 
UNGASS να χαιρετίσει επίσης τα εγκαίνια του παγκόσμιου εταιρικού σχήματος υδάτων και να 
ενθαρρύνει την κατά περιφέρειες και λεκάνες ποταμών αντιμετώπιση της διαχείρισης υδάτων 
σε αυτό. (VI.18 & 23, VII.51) 
24. να χαιρετίσει τις εργασίες του διοργανικού προγράμματος για την ασφαλή 
διαχείριση χημικών ουσιών (IOMC) και του διακυβερνητικού φόρουμ για την ασφάλεια των 
χημικών ουσιών, καθώς και την έναρξη διαπραγματεύσεων για τη συναίνεση μετά από 
8 
ενημέρωση (PIC) και, εφόσον διεξαχθεί επιτυχώς η συνεδρίαση του διοικητικού συμβουλίου 
του UNEP, τους παραμένοντες οργανικούς ρύπους (POP). Θα πρέπει στον προβληματισμό 
για τις χημικές ουσίες να αναφερθεί η ανάγκη συνέπειας, εάν με αυτό δεν ασχολήθηκε ήδη η 
GC19 του UNEP, που επίσης θα εξετάσει το ζήτημα περαιτέρω μέτρων πέραν της PIC. Στις 
τυχόν προτάσεις για μεγαλύτερη συνέπεια θα πρέπει να συνεκτιμηθεί η ανάγκη ολοκλήρωσης 
και εφαρμογής της συμφωνίας για την PIC, το συντομότερο δυνατό, και να υπάρχουν κατά 
νουν οι διαφορές μεταξύ POP και πίνακα ουσιών υπαγόμενων σε PIC. Θα πρέπει επίσης η 
UNGASS να τονίσει την ανάγκη εξασφάλισης συνέπειας μεταξύ παγκόσμιων πρωτοβουλιών για 
τους POP αφενός, και των σχετικών με το ατμοσφαιρικό και θαλάσσιο περιβάλλον 
πρωτοβουλιών σε περιφερειακή κλίμακα αφετέρου. (V.19, VI.20, VII.52) 
25. να υπογραμμίσει την πρόοδο που σημειώθηκε στο πλαίσιο της σύμβασης της 
Βασιλείας και να απευθύνει έκκληση για την έγκαιρη εφαρμογή της απαγόρευσης εξαγωγής 
επικίνδυνων απορριμμάτων, για οιονδήποτε σκοπό, σε χώρες εκτός ΟΟΣΑ. Η UNGASS 
καλείται να πιέσει όλες τις χώρες στην κατεύθυνση της επικύρωσης της Συμβάσεως και να 
ζητήσει από τον Γενικό Γραμματέα των Ηνωμένων Εθνών να ενημερώσει τα μη μέλη για την 
εν λόγω έκκληση. Κάτι τέτοιο θα συνέβαλλε στο να δοθεί μεγαλύτερη προσοχή στο ζήτημα 
αυτό στις ΗΠΑ (V.20, VI.20, VII.53). 
26. να υπογραμμίσει τη σημασία της ελαχιστοποίησης των στερεών αποβλήτων, καθώς 
και του ρόλου των οικονομικών μέσων και της αρχής της ευθύνης του παραγωγού στην εν 
λόγω ελαχιστοποίηση. Ωστόσο, στις περιπτώσεις που η αύξηση των αποβλήτων δεν είναι 
δυνατόν να ελεγχθεί, η UNGASS οφείλει να υπογραμμίσει την ανάγκη υπάρξεως ασφαλών 
μεθόδων διαθέσεως. Καλείται επίσης η UNGASS να επισημάνει τους δεσμούς με την Habitat 
Agenda το πρόγραμμα της Κοπεγχάγης, το Παγκόσμιο Πρόγραμμα Δράσεως της Ουάσιγκτον 
και την Εκτίμηση της Κατάστασης των Γλυκέων Υδάτων σε Παγκόσμια Κλίμακα (VI1.54). 
27. να επιστήσει την προσοχή των ενδιαφερομένων στις επικείμενες διαπραγματεύσεις 
για τη Σύμβαση όσον αφορά την Ασφάλεια της Διαχείρισης των Ραδιενεργών Αποβλήτων 
καθώς και στο πρόβλημα της ασφαλούς διαχείρισης των φυσικώς ραδιενεργών απόβλητων 
υλικών, ως ζητήματος που χρήζει αντιμετωπίσεως σε μεταγενέστερο στάδιο (V.21, VI.27, 
VII.55). 
28. να τονίσει τη σημασία της άνευ προηγουμένου ευρείας συμμετοχής των τοπικών 
αρχών στο Habitat II και να ενθαρρύνει τον κατάλληλο συντονισμό, σε όλα τα επίπεδα, των 
προσπαθειών προαγωγής του Local Agenda 21 και του τοπικού βαθμού εφαρμογής του 
Habitat Agenda. To UNGASS πρέπει να επισημάνει ότι ο κόσμος θα εισέλθει στην τρίτη 
χιλιετία με περισσότερο από τον μισό πληθυσμό του να διαβιώνει σε αστικές περιοχές (VI.219, 
VII. 57). 
Θεσμικά ζητήματα 
29. να υπενθυμίσει την ευθύνη συντονισμού του διεθνούς περιβαλλοντικού δικαίου η 
οποία έχει εκχωρηθεί στο UNEP από του Agenda 21. To UNGASS καλείται να ζητήσει από 
όλα τα κράτη και από τις γραμματείες της σύμβασης να το συνδράμουν στα καθήκοντα του, 
ιδίως σε έναν τομέα όπου οι γραμματείες είναι διεσπαρμένες, με όλα τα επακόλουθα 
πλεονεκτήματα και μειονεκτήματα. To UNGASS πρέπει επίσης να λάβει υπόψη, και 
πιθανότατα να υποστηρίξει, τις εισηγήσεις του UNEP, μετά την Ανασκόπηση του 
Προγράμματος του Montevideo ( 1.7, V.22, VI. 20, 30-31, VII.58). 
30. να αναγνωρίσει την σχετική αδυναμία των διεθνών περιβαλλοντικών φορέων και την 
ανάγκη προσαρμογής σε έναν παγκοσμιοποιούμενο και ολοένα αλληλεξαρτώμενο κόσμο. 
Ενώ δεν θα ήταν σκόπιμο να προταθούν νέοι θεσμοί ή να αλλοιωθούν ριζικά στη φάση αυτή 
οι θεσμικοί ρόλοι που ορίζονται στο Κεφάλαιο 38 του Agenda 21, είναι πιθανότατο να 
παρουσιαστεί ανάγκη και βούληση μεταρρυθμίσεων μετά από άλλα πέντε χρόνια. To UNEP 
πρέπει να επιφορτισθεί με την κατάρτιση προτάσεων για την ενθάρρυνση της συμμετοχής και 
τη συμμόρφωση με τη διεθνή νομοθεσία σχετικά με την αειφόρο ανάπτυξη, σε περαιτέρω 
ειδική συνεδρίαση του UNGA (Ι.7, VI.30-31, VII.59). 
3 
31. να υπενθυμιστεί ότι η Επιτροπή για την Αειφόρο Ανάπτυξη (CSD) αποτελεί την 
επικεφαλής λειτουργική επιτροπή του Οικονομικού και Κοινωνικού Συμβουλίου (ECOSOC) 
στη συνέχεια της συνδιάσκεψης του Ρίο και να επιβεβαιώσει το ρόλο της CSD, σύμφωνα 
με τις πρόσφατες αποφάσεις του ECOSOC (VII.29-36). 
Διατομεακά ζητήματα 
32. να υποστηριχθεί η πρόταση για την επανεστίαση μεγάλου τμήματος του 
προγράμματος εργασίας της CSD στους οικονομικούς τομείς, ως κινητήριου μοχλού των 
περιβαλλοντικών αλλαγών. Κάτι τέτοιο θα συνέβαλλε στη διευκόλυνση της διεθνούς 
συζήτησης σε θέματα όπως η ενσωμάτωση του περιβάλλοντος στις άλλες πολιτικές, τα 
σχήματα κατανάλωσης και παραγωγής, οι μεταφορές τεχνολογίας, οι χρηματοδοτικοί 
μηχανισμοί, η ευαισθητοποίηση και η έρευνα. Θα μείωνε επίσης το ενδεχόμενο της 
αλληλεπικάλυψης δραστηριοτήτων μεταξύ της CSD και άλλων λειτουργικών επιτροπών. 
Ωστόσο, το UNGASS καλείται επίσης να τονίσει την συνεχή σημασία των διατομεακών 
ζητημάτων που καθορίστηκαν στο UNCED. Ειδικότερα, το UNGASS καλείται να ανανεώσει 
την στράτευση του στη μεταβολή των μακροπρόθεσμων καταναλωτικών τάσεων και 
σχημάτων και στην ενσωμάτωση της περιβαλλοντικής διάστασης στη διαδικασία λήψεως 
αποφάσεων σε όλους τους τομείς. (VI.8-10, 13-15, VII.60-63). 
IV Συστάσεις για στόχους της ΕΕ για την CSD και το μελλοντικό πρόγραιιυα εονασίας της 
1. Πέραν της δραστικής μειώσεως του αριθμού των αποφάσεων της CSD, απαιτούνται 
σύντονες προσπάθειες για να καταστούν αυτές λειτουργικότερες. Σήμερα, οι αποφάσεις 
αναπαράγουν συχνότατα μέρη του Agenda 21, ή αποτελούν νεφελώδη ευχολόγια. Κάθε γενική 
δήλωση πρέπει να απευθύνεται προς ένα αποδέκτη, για τη λήψη μέτρων. Οι αποφάσεις της 
CSD πρέπει επίσης να καθορίζουν σαφέστερα τις απαιτούμενες από τους διάφορους 
οργανισμούς των Ηνωμένων Εθνών ενέργειες και να καθορίζουν προτεραιότητες για μία 
περισσότερο συντονισμένη εφαρμογή των εισηγήσεων της από τον μηχανισμό των Ηνωμένων 
Εθνών, στο σύνολο του. Χρειάζεται επίσης να καταβληθούν προσπάθειες για τη σύνταξη 
σαφέστερων κειμένων (VIII 2 & 3). 
2. Χρειάζονται περαιτέρω, πλην όμως μέτριες, χρηματοδοτήσεις για την επαρκή 
εκπροσώπηση των G 77 στις υπό κυβερνητική αιγίδα πραγματοποιούμενες συναντήσεις 
πρακτικής εργασίας (workshops), που αποτελούν σημαντικότατο στοιχείο των μεθόδων της 
CSD για την διαμόρφωση των συναινέσεων που απαιτούνται για τη λήψη σημαντικών 
αποφάσεων (VI11.4). 
3. Προκειμένου το UNGASS να ενθαρρύνει τηνανάληψηπερισσότερωνπεριφερειακών 
δραστηριοτήτων, είναι αναγκαία η απόκριση της CSD. Η CSD καλείται να διαδραματίσει το 
ρόλο της στην προαγωγή περιφερειακών προσεγγίσεων στην επίλυση των προβλημάτων. 
Θα ήταν εξάλλου ίσως σκόπιμο να πραγματοποιηθούν εναλλακτικές σύνοδοι CSD εκτός 
Νέας Υόρκης, σε ένα σημαντικό περιφερειακό κέντρο (VIII.5). 
4. Πρέπει να ενισχυθεί ο ρόλος της CSD ως βήματος ανταλλαγής ιδεών και οι δότες 
πρέπει να εξετάσουν τη σκοπιμότητα της διάθεσης κεφαλαίων προκειμένου να καταστεί δυνατή 
η παρουσία στελεχών απο αναπτυσσόμενες χώρες σε δρώμενα, τα οποία θα αποτελούσαν γι 
αυτά ανεκτίμητες ευκαιρίες επαγγελματικών συναντήσεων. Πρέπει να προαχθεί η ιδέα της 
χρήσεως "συζητητών" επικεφαλής της εξέτασης των εθνικών εκθέσεων, που θεσπίστηκε από 
τις χώρες του ΟΟΣΑ στην CSD (VI11.6). 
5. Πρέπει να βοηθηθεί η Γραμματεία της CSD στην πληρέστερη αξιοποίηση των 
ευκαιριών που παρέχονται από το Internet για την παροχή πληροφοριών σχετικών με το 
πρόγραμμα εργασίας της CSD καθώς και με την πρόοδο υλοποίησης όλων των κεφαλαίων της 
Adenda 21 (VIII.8). 
6. Οι εθνικές εκθέσεις προς την CSD πρέπει να συντάσσονται σε ικανό διάστημα πριν 
από τις συνόδους, προκειμένου να παρέχεται η δυνατότητα στη Γραμματεία να καταρτίζει 
μία χρήσιμη συνολική έκθεση όπου προβάλλονται τα κύρια συμπεράσματα (V.1-8, VIII.9). 
ÀJO 
7. Είναι σκόπιμο να κληθεί ο Γενικός Γραμματέας των Ηνωμένων Εθνών να συντάσσει 
μία συνοπτική ετήσια έκθεση σχετικά με τις προσπάθειες των Ηνωμένων Εθνών για την 
προαγωγή της αειφόρου ανάπτυξης. (VI11.10). 
8. Πρέπει ακόμη να μεταβληθεί το χρονοδιάγραμμα διορισμού του Γραφείου της CSD, 
έτσι ώστε η νέα ομάδα να εγκαθίσταται στα τέλη κάθε συνόδου και να διαθέτει ένα έτος για 
να προπαρασκευάσει την σύνοδο της οποίας θα προεδρεύσει. Το ζήτημα αυτό πρέπει να 
εξεταστεί από την ΕΕ πριν από το UNGASS στη Νέα Υόρκη. (VIII.11). 
9. Η CSD καλείται να εγκαινιάσει τη νέα προσέγγιση της σχετικά με τους 
κοινωνικοοικονομικούς κινητήριους μοχλούς περιβαλλοντικών αλλαγών, εξετάζοντας τους 
τομείς της ενέργειας, των μεταφορών και της γεωργίας. Είναι αναγκαίο να καθοριστούν 
σαφείς στόχοι πριν από το UNGASS, εάν πρόκειται η ΕΕ να εγγράψει τις επιλογές της στο 
πρόγραμμα εργασίας της CSD, αφού κατά πάσαν πιθανότητα θα υπάρχει έντονος 
ανταγωνισμός για τον περιορισμένο διαθέσιμο χρόνο. Εν προκειμένω, η Επιτροπή και τα κράτη 
μέλη οφείλουν να κατανείμουν την προπαρασκευαστική εργασία (V.15, VI.25 & 26, ΙΧ.5 & 6). 
10. Υπάρχουν άλλοι τομείς σοβαρού προβληματισμού. Οι ωκεανοί, τα δάση (εκτός εάν 
το UNGASS εγκαινιάσει διαπραγματεύσεις για μελλοντικό μέσον) και τα γλυκά ύδατα, με 
επικέντρωση τόσο στα αστικά όσο και στα γεωργικά ζητήματα, και η σχέση με την 
διάβρωση του εδάφους και την ασφάλεια των τροφών, αποτελούν θέματα που πρέπει να 
εγγραφούν στον επόμενο κύκλο (V.14, 18, VI.23, IX.8-10). 
11. Τα θέματα εμπόριο και περιβάλλον, επενδύσεις και ιδιωτικός τομέας, δικαιούνται 
θέσεως υψηλής προτεραιότητας στην ημερήσια διάταξη. Πέραν της συζητήσεως στο πλαίσιο 
των οικονομικών τομέων, θα χρειαστεί να διεξαχθεί γενική συζήτηση για τα σχήματα 
κατανάλωσης και παραγωγής, ιδίως δε να τονιστούν οι επιπτώσεις των μακροπρόθεσμων 
τάσεων. Οι εργασίες για την υποβολή σε δοκιμασία των δεικτών θα πρέπει να επανεξεταστούν, 
σε δεδομένη χρονική στιγμή. Χρειάζεται να επανέλθουν στην CSD τα νομικά και θεσμικά 
ζητήματα που προτάθηκαν για το UNEP, αμέσως πριν από μία περαιτέρω Ειδική Σύνοδο (V.9-
10, 22, VI.5-7, 11-15, VII.60-63, ΙΧ.11-16). 
V Συμπέρασμα 
1. Το παρόν έγγραφο στοχεύει στην κατάρτιση ενός εφικτού καταλόγου στόχων για την 
ΕΕ και για το UNGASS. Εάν όλες οι εισηγήσεις γίνονταν αποδεκτές, το Agenda 21 θα δεχόταν 
μία σοβαρή πολιτική ώθηση και θα ολοκλήρωνε τη μετάβαση του στη λειτουργική φάση. 
2. Τα δάση και η χρηματοδότηση αναμένεται να είναι τα σημαντικότερα ζητήματα στο 
UNGASS. Αναμένεται συμφωνία για άλλη επανεξέταση του Agenda 21 σε πέντε χρόνια. Η 
σύνοδος πρέπει να υπογραμμίσει τη σημασία της Τρίτης Συνδιάσκεψης των Μερών της 
Σύμβασης για την αλλαγή του κλίματος καθώς και την ανάγκη να ολοκληρώσει τις 
διαπραγματεύσεις της Εντολής του Βερολίνου. 
3. Τα γλυκά ύδατα, και τα συναφή ζητήματα τα σχετικά με την διάβρωση του εδάφους 
και την ασφάλεια των τροφών καθώς και το αστικό περιβάλλον, χρειάζονται μεγαλύτερη 
προσοχή, την οποία η CSD είναι σε θέση να δώσει. Η ΕΕ έχει ήδη εντοπίσει τους ωκεανούς ως 
αντικείμενο που χρήζει μιας ολοκληρωμένης προσεγγίσεως της CSD. Επίσης, η ΕΕ έχει κάθε 
συμφέρον να ί.αραμείνει το θέμα του εμπορίου σε θέση προτεραιότητας στην ημερήσια 
διάταξη της CSD και να δοθεί μεγαλύτερη προτεραιότητα στις επενδύσεις του ιδιωτικού τομέα. 
Η ΕΕ οφείλει να στηρίξει τη θέσπιση τομεακής προσέγγισης στις εργασίες της CSD. 
4. Το UNGASS προσφέρει μία σπάνια ευκαιρία για τους παγκόσμιους ηγέτες να 
ασχοληθούν με μακροπρόθεσμα ζητήματα, αντί με τις έκτακτες βραχυπρόθεσμες κρίσεις. 
Τρία μόλις έτη πριν από την ανατολή μιας νέας χιλιετίας, αυτό είναι ιδιαίτερα σημαντικό. Δεν 
υπάρχει αμφιβολία ότι η παγκοσμιοποίηση και αλληλεξάρτηση θα αποτελούν λέξεις-κλειδιά 
για τον νέο αιώνα και ότι αυτά πρέπει να είναι τα θέματα που θα εξετάσουν οι ηγέτες στο 
UNGASS. Οι ηγέτες πρέπει να στραφούν για λίγο προς το παρελθόν, ίσως όχι μόνο στο Ρίο 
αλλά και στη Συνδιάσκεψη της Στοχόλμης του 1972, και αξιολογώντας την έκτοτε 
επιτελεσθείσα πρόοδο προς την κατεύθυνση της αειφορίας, να καθορίσουν τις σημερινές 
προτεραιότητες. Οφείλουν να δώσουν ένα ισχυρό πολιτικό μήνυμα στήριξης στη σωρεία των 
fora όπου εξετάζονται τα ζητήματα και να απευθύνουν έκκληση προκειμένου να υπάρξει 
πρόοδος, πέρα από την ευαισθητοποίηση και τον καθορισμό ενός γενικού πλαισίου πολιτικής, 
στη λήψη επιχειρησιακών αποφάσεων, η οποία θα συμβάλει σημαντικά στην αναστροφή των 
αρνητικών τάσεων που παρατηρούνται στο παγκόσμιο περιβάλλον. Οι ηγέτες πρέπει να 
υπογραμμίσουν ότι οι περιβαλλοντικές ανησυχίες όλων των χωρών είναι σημαντικές για την 
αειφόρο ανάπτυξη. Πρέπει επίσης να υπογραμμίσουν την ανάγκη ενός αποτελεσματικού 
θεσμικού πλαισίου σε παγκόσμιο επίπεδο που θα εξασφαλίσει μία ολοκληρωμένη προσέγγιση, 
στην οποία θα έχουν την θέση τους οι κοινωνικές, οι οικονομικές και οι περιβαλλοντικές 
συνιστώσες. 
5. Η επίτευξη συμφωνίας στις βασικές προτεραιότητες και η ισχυρή και ενιαία ηγεσία 
της ΕΕ θα συμβάλει στην προώθηση των διαπραγματεύσεων, προς όφελος της αειφόρου 
αναπτύξεως, και θα είναι βασικής σημασίας στην επιτυχία του UNGASS. 
yl^L 
ISSN 0254-1483 
COM(96) 569 τελικό 
ΕΓΓΡΑΦΑ 
GR il 14 
Αριθ. καταλόγου : CB-CO-96-570-GR-C 
ISBN 92-78-11434-0 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο 
Λ3